gu id en en es fy en en en en en en it en en en en nl en pt ja en en en gu gu de en gu gu gu gu gu gu gu gu gu gu gu gu en en gu en en gu en gu en gu en gu en gu en en gu gu gu gu gu en en gu gu gu gu gu en en en en en en fr
નયા ઈન્ડિયા બન રહા હૈ દેખ સકો તો દેખ લો  - Sandesh
August 25, 2018 | 1:08 am IST
કરન્ટ અફેર : આર. કે. સિંહા
શું કોઈ સફળ ઉદ્યોગપતિ એક ક્ષેત્રમાં સફળતાની સીડીઓ ચડીને પાકો પાયો નાખે તે પછી અન્ય કોઈ ક્ષેત્રમાં તેઓ સફળ રહી શકે ખરા? આ પ્રશ્ન અહીં એક સંદર્ભ માટે પૂછવામાં આવી રહ્યો છે, કારણ કે, ઈ-કોમર્સ કંપની ફ્લિપકાર્ટના સહસ્થાપક સચિન બંસલના નવા ઉદ્યોગસાહસ માટે નવી નવી વાતો આવી રહી છે. એવું કહેવાય છે કે તેઓ ૧ અબજ ડોલરનું ફંડ સ્થાપી રહ્યા છે. આ ફંડ સ્ટાર્ટઅપ કંપનીઓને આર્થિક રીતે મદદ કરશે. આ રીતે તેઓ અન્ય કોઈ ક્ષેત્રમાં નવું સ્ટાર્ટઅપ શરૂ કરીને મોટો ધડાકો કરે તેવી સંભાવના છે. હાલ તેમની પાસે પૈસા ભરપૂર છે પણ કોઈ નવું શરૂ કરી શકાય તેવું કામ નથી. થોડા સમય પહેલાં તેમણે ફ્લિપકાર્ટમાં તેમનો હિસ્સો આશરે રૂ. ૩,૦૦૦ કરોડમાં અમેરિકાની કંપની વોલમાર્ટને વેચ્યો હતો. આ સોદા પછી તેઓ જાતે ઊભી કરેલી કંપનીમાંથી બહાર નીકળી ગયા હતા. ર્નિિવવાદ રીતે ફ્લિપકાર્ટ દ્વારા ઈ-કોમર્સ ક્ષેત્રમાં તેમણે જે કરી બતાવ્યું તે આખી દુનિયાના ઉદ્યોગપતિઓ માટે ઉદાહરણરૂપ છે.
સચિન બંસલની જેમ અન્ય કેટલાક ઉદ્યોગપતિઓ પણ તેમની સફળ કંપનીઓને જંગી પૈસા કમાવા કોઈ અન્ય કંપનીને વેચી રહ્યા છે. થોડા દિવસ પહેલાં ભાઈ મોહનસિંહ દ્વારા સ્થાપિત ફાર્મા કંપની રેનબક્સી લેબોરેટરીઝને તેમના પૌત્રો મલવિન્દરસિંહ અને શિવઇન્દરસિંહે જાપાનની અગ્રણી કંપની દુયચી સાંક્યોને વેચીને જંગી નફાની કમાણી કરી હતી.
આવી જ રીતે રાજીવ ચંદ્રશેખર કે જેઓ રાજ્યસભામાં અમારા સહયોગી છે તેમણે વર્ષ ૨૦૦૫માં બીપીએલ મોબાઇલમાં તેમનો હિસ્સો એસ્સાર ગ્રૂપને વેચ્યો હતો અને એક જ ઝાટકે કરોડોની કમાણી કરી હતી. કેપ્ટન જી. આર. ગોપીનાથે પણ એર ડેક્કન એરલાઇન્સ ચાલુ કરી હતી અને પછી તેને વેચીને કરોડો રૂપિયાથી તિજોરી ભરી હતી. કેપ્ટન ગોપીનાથ પણ તેમની ભાવી યોજનાઓની જાહેરાત કરતા રહે છે, જોકે હાલ તેઓ કોઈ યોજનાને વાસ્તવિક રૂપ આપી શક્યા નથી. આવાં અનેક ઉદાહરણો આપણી સામે છે. હા, રાજીવ ચંદ્રશેખરનો કેસ કંઈક અલગ છે. તેઓ હવે રાજકારણ અને સામાજિક કાર્યોમાં વધુ સક્રિય રહેવા લાગ્યા છે. એક સક્રિય અને ઓજસ્વી સાંસદ તરીકે તેમની ઓળખ પ્રસ્થાપિત થઈ છે. આવાં કેટલાંક ઉદાહરણોના સંદર્ભમાં એવો સવાલ તો પૂછી શકાય કે શું કોઈ સફળ કારોબારી તેના તમામ સ્થાપિત બિઝનેસ વેચીને ફરી અન્ય ક્ષેત્રમાં તેમનું સ્થાન જમાવી શકે ખરા? શું ક્યારેક સફળ રહેલા આ ઉદ્યોગપતિઓ બીજા પ્રયાસમાં ડગમગવા લાગે છે?
વાત આગળ વધારીએ તે પહેલાં આપણે હોટમેલની શરૂઆત કરનાર સબીર ભાટિયાની વાત કરી લઈએ. સબીર ભાટિયા મૂળ ચંડીગઢના છે. તેઓ ઈ-મેલ સેવા હોટમેલના સહસ્થાપક છે. સબીર ભાટિયા દ્વારા સ્થાપવામાં આવેલી આ ઈ-મેલ સેવા હવે વિશ્વની લગભગ ૧૦૦થી વધુ ભાષામાં ચાલી રહી છે. વિશ્વમાં કરોડો લોકો તેનો ઉપયોગ કરે છે. સબીર ભાટિયાએ હોટમેલની સ્થાપના ૧૯૯૬માં ૩ લાખ ડોલરની મૂડી સાથે કરી હતી. તેમણે ૧૯૯૭માં બિલ ગેટ્સની માઇક્રોસોફ્ટે રૂ. ૨,૫૦૦ કરોડ આપીને હોટમેલને ટેકઓવર કરી હતી. આ ટેકઓવર પછી સબીર ભાટિયા સિલિકોન વેલીના સુપરસ્ટાર બની ગયા હતા. આ પછી સબીર ભાટિયાએ ૧૯૯૯માં એક ઈ-કોમર્સ કંપની આરઝુ.કોમ શરૂ કરી હતી, જોકે હોટમેલની અસાધારણ સફળતા પછી સબીર ભાટિયાનું કોઈ સાહસ વધુ સફળ રહ્યું નથી.
હવે એક વાત તો સમજવી જ જોઈએ કે એક વેપારી કે ઉદ્યોગપતિ જ્યારે સફળ થવા લાગે છે ત્યારે તેના વેપારધંધાનો વધુ વિસ્તાર કરે છે. આ એક સ્વાભાવિક અને જરૂરી પ્રક્રિયા છે. તાતા ગ્રૂપ શરૂઆતના તબક્કામાં જ સ્ટીલ સેક્ટરમાં આવ્યું હતું. આ પછી તેણે અનેક દાયકાઓ સુધી જુદાં જુદાં ક્ષેત્રમાં સતત વિકાસ અને વિસ્તાર કર્યો. તે સાબુથી લઈને સિમેન્ટ બનાવવા લાગ્યું. સોફ્ટવેરમાં પણ તેણે ટીસીએસ કંપની સ્થાપી જે આ ક્ષેત્રે દેશની ટોચની કંપની છે. તાજ હોટેલથી માંડીને તાતા ચા અને તાતા મીઠું સુધી તે આજે ગ્રાહકોનાં દિલમાં સ્થાન પામી ચૂક્યું છે. આપણને બિરલા, મહિન્દ્રા, ગોયેન્કા, ભારતી સહિત ડઝનબંધ ઉદ્યોગગૃહ જોવા મળશે કે જેઓ એક પછી એક ક્ષેત્રમાં સફળ થઈ રહ્યાં છે. હા, કેટલાંક લોકો કેટલાંક ક્ષેત્રોમાં નિષ્ફ્ળ રહ્યાં હશે અથવા તો તેમને અપેક્ષિત સફળતા નહીં મળી હોય તેવા કિસ્સા પણ હશે. તેમની સફળતા પર નજર કરશો તો જોવા મળશે કે તેમની પહેલી સ્થાપેલી કંપની તેમની પાસે હોય ત્યારે તેઓ સફળ રહ્યા છે.
જોકે સચિન બંસલ માટે આવી વાત કરી શકાય નહીં. તેઓ પોતાના હાથે સ્થાપેલી ફ્લિપકાર્ટ કંપનીના શેર વેચીને તેમાંથી બહાર આવી ગયા છે, હવે તેમના પર આખા દેશનાં કોર્પોરેટજગતની નજર મંડાઈ છે. તેમની પાસે ફ્લિપકાર્ટમાંથી તેમનો હિસ્સો વેચવાથી કરોડો રૂપિયા આવી ગયા છે. હવે સૌથી મોટો સવાલ એ છે કે શું તેઓ સબીર ભાટિયાની જેમ નેપથ્યમાં ચાલ્યા જશે કે પછી કોઈ નવું અસાધારણ સ્ટાર્ટઅપ શરૂ કરશે? શું સચિન બંસલ કોઈ ફ્લિપકાર્ટ જેવી મોટી બ્રાન્ડ ઊભી કરવામાં સફળ રહેશે? શું તેમનાં નવાં ઉદ્યોગસાહસથી હજારો યુવકોને રોજગારી મળશે? કે કંપનીના હજારો શેરધારકોને લાખોપતિ કે કરોડપતિ બનવાની તક મળશે?
સચિન બંસલ કે સબીર ભાટિયા દેશના લાખો સંભાવનાઓથી સભર નવયુવકોને અલગ રીતે પ્રભાવિત અને પ્રેરિત કરી રહ્યા છે. આ નવા તબક્કાના નવા યુગની પહેલી પેઢીના સફળ ઉદ્યોગપતિઓ નવયુવકોના રોલમોડલ છે. આવા યુવકો ફક્ત નોકરી કરીને ખુશ થતા નથી. પોતાના ઉદ્યોગથી તેઓ હજારો અને લાખો લોકોને રોજગારી આપે છે. તેમણે અનેક અવરોધો અને મુશ્કેલીઓ પાર કરીને સફળતા પ્રાપ્ત કરી છે. આમ જોવા જઈએ તો હાલ નોકરીને બદલે પોતાનો નાનો-મોટો ઉદ્યોગ સ્થાપવાનો તબક્કો ચાલી રહ્યો છે, હવે નોકરી કરીને દર વર્ષે થોડુઘણું ઇન્ક્રિમેન્ટ મેળવવાની આશા રાખવાનો કોઈ મતલબ નથી, હવે લોકો પાસે નવી નવી તકોની હારમાળા છે, જો તમે કશુંક નવું કરવા માગો છો તો પછી ઉદ્યોગપતિ બનવાનું જ યોગ્ય રહેશે. યુવકો હવે આ દિશામાં વિચારતા થયા છે તે સારી વાત છે, તેઓ જ આગળ વધીને બંસલ કે સબીર ભાટિયા બનશે.
(લેખક રાજ્યસભાનાં સભ્ય છે)
નીચે આપેલી લીંક પર ક્લિક કરીને જોડાઓ સંદેશ ન્યૂઝ સાથે.
તમે અમને ફેસબુક, ટ્વીટર, ઇન્સ્ટાગ્રામ અને યુ ટ્યુબ પર પણ લાઇક અને ફોલો કરી શકો છો.
લેટેસ્ટ ન્યૂઝ અપડેટ્સ તમારા ફોન પર સૌથી પહેલા મેળવવા માટે આજે જ ડાઉનલોડ કરો Sandeshની નવી મોબાઇલ એપ્લિકેશન
ફ્લિપકાર્ટના કો-ફાઉન્ડર સચિન બંસલે કરી તડામાર તૈયારી, આ સેક્ટરમાં રોકાણ કરશે
11000 ફૂટની ઊંચાઇ પર કેદારનાથના પહાડ પર થયો ચમત્કાર!, લોકો અચંબામાં
જાણો…ભારતની હારથી કોને ફાયદો કોને નુકસાન? પોઇન્ટ ટેબલની આ છે તસવીર
પાકિસ્તાનનાં સપોર્ટને લઇને ‘કિંગ કોહલી’એ આપી આવી પ્રતિક્રિયા, તમે પણ થઈ જશો ખુશ
વર્લ્ડ કપ 2019: ઇંગ્લેન્ડ સામે હાર છતાંય વિરાટ કોહલીને આ વાત પર ગર્વ
ઇંગ્લેન્ડે રોક્યો ભારતનો વિજયરથ, દિલધડક મેચમાં 31 રને ‘વિરાટ બ્રિગેડ’ની હાર
આ હોટ કાશ્મીરી બાળાનું આવી રહ્યું છે બોલિવૂડ ડેબ્યુ ફિલ્મ, જુઓ આલિયા ખાનનાં PHOTOS
દિશા પટણીએ શેર કર્યા નવા PHOTOS, બેકાબુ થઈ ફેન્સ બોલ્યા ‘કોઈ એમ્બ્યુલેન્સ બોલાવો ભાઈ’
બોલિવૂડ છોડવા પર ટ્રોલ થઈ ઝાયરા વસીમ, મીમ્સ શેર કરી યુઝર્સે આપ્યા રિએક્શન
બોલિવૂડની બોલ્ડ અને ગ્લેમરસ એક્ટ્રેસ રાધિકા આપ્ટે કહ્યું- હું એક જ સમયે ઘણા લોકો સાથે…
એરપોર્ટ પર દેખાયો અનન્યાનો અનોખો અંદાજ, જોઇ તમારું દિલ પણ થઇ જશે ખુશ
VIDEO: માણસ પરથી ટ્રેન ફરી ગઈ, જાદુગરે એવો કમાલ કર્યો કે જીવતો જ નીકળ્યો
VIDEO: સુકી નદીમાં પૂલનુ કામ ચાલુ હતું અને અચાનક ધોધમાર પાણી આવ્યું, મજૂરો ફસાયા
રથયાત્રા પર્વ સાથે જોડાયેલી રોચક વાતો, જાણો શાસ્ત્રીજી પાસેથી, Video
દર્શન કરીશું મેશ્વો નદીના કિનારે વસેલ જગપ્રસિદ્ધ શામળાજી મંદિરના, Video
કુંભ રાશિએ તબિયત સાચવવી, કેવો રહેશે તમારો દિવસ જાણો, Video